Belobrodo kultūra

Belobrodo kultūra – ankstyvųjų viduramžių archeologinė kultūra, pavadinta pagal kapinyną, rastą XX a. trečiame dešimtmetyje prie Belobrodo (Kroatija).

Arealas 
Paplitusi X a. – XII a. dab. Vengrijos, Čekijos, Slovakijos, Slovėnijos, Kroatijos ir Vakarų Rumunijos teritorijoje. Priskiriama ugrų (vengrų) ir slavų gentims; didesnė slavų įtaka.

Kultūra 
Rasta slavams būdingų apyrankių su žvėrių galvomis galuose, auskarų su spiraliniais žiedais ir dvigubais širdelių formos pakabukais, vengrams būdingų geležinių elipsės formos apyrankių su platėjančiais galais ir Arpadų monetų. Atvežtiniai dirbiniai (keramika, antsmilkiniai, antkaklės) rodo prekybinius ryšius su senovės Rusia, Lenkija ir Bizantija.

Šaltiniai 

Slavų archeologinės kultūros
Viduramžiai
Vengrijos archeologija
Čekijos archeologija
Slovakijos archeologija